CELEX: 32020R1296
Language: hu
Date: 2020-09-16 00:00:00
Title: A Bizottság (EU) 2020/1296 végrehajtási rendelete (2020. szeptember 16.) a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló 88/97/EK rendelet módosításáról

17.9.2020   
               
               
                  HU
               
               
                  Az Európai Unió Hivatalos Lapja
               
               
                  L 303/20
               
            
         A BIZOTTSÁG (EU) 2020/1296 VÉGREHAJTÁSI RENDELETE
         (2020. szeptember 16.)
         a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló 88/97/EK rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (4) bekezdésére,
         tekintettel a Kínai Népköztársaságból származó kerékpárokra a 2474/93/EGK rendelettel kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről, valamint az ilyen kerékpáralkatrészekre kiterjesztett vámnak a 703/96/EK rendelet alapján nyilvántartott importjára való kivetéséről szóló, 1997. január 10-i 71/97/EK tanácsi rendeletre (2) (a továbbiakban: alaprendelet) és különösen annak 2. cikkére,
         mivel:
         
                     (1)
                  
                  
                     A Kínai Népköztársaságból (a továbbiakban: Kína) származó alapvető kerékpáralkatrészek Unióba irányuló behozatalára a 71/97/EK rendelettel történt kiterjesztés eredményeként jelenleg dömpingellenes vám (a továbbiakban: kiterjesztett vám) alkalmazandó.
                  
               
                     (2)
                  
                  
                     A 71/97/EK rendelet 3. cikke értelmében mentességi rendszert kell létrehozni az alapvető kerékpáralkatrészek azon behozatalára vonatkozó engedélyezés érdekében, amellyel nem játsszák ki a dömpingellenes vámot. Ezt a mentességet az alaprendelet 13. cikkének (4) bekezdése (a továbbiakban: mentességi rendszer) határozta meg. A mentességi rendszernek köszönhetően a kerékpárokra vonatkozó dömpingellenes intézkedés kijátszásában részt nem vevő összeszerelők a kínai kerékpáralkatrészek behozatala során mentesülnek a dömpingellenes vám megfizetése alól.
                  
               
                     (3)
                  
                  
                     A mentességi rendszer működésének jogi keretét a 88/97/EK bizottsági rendelet (3) (a továbbiakban: a mentesítő rendelet) határozta meg. A mentesítő rendeletet az 512/2013/EU bizottsági rendelet (4) módosította többek között abból a célból, hogy az elektromos kerékpárok összeszerelésére irányuló „végfelhasználásra vonatkozó ellenőrzésre” vonatkozó rendelkezéseket vezessen be.
                  
               
                     (4)
                  
                  
                     A Kínából származó kerékpárokra kivetett dömpingellenes vámnak a Kínából származó egyes kerékpáralkatrészekre való kiterjesztésére vonatkozó, az alaprendelet 11. cikkének (2) bekezdése szerinti felülvizsgálatot követően a Bizottság úgy döntött, hogy az (EU) 2019/1379 végrehajtási rendelettel (5) további öt évre fenntartja a kijátszás elleni intézkedéseket.
                  
               
                     (5)
                  
                  
                     A 71/97/EK rendelet (44) preambulumbekezdésében foglaltak értelmében a Bizottság folyamatosan felülvizsgálja a mentességi rendszert, hogy azt a működése során szerzett tapasztalatok alapján szükség esetén ki lehessen igazítani.
                  
               
                     (6)
                  
                  
                     A mentesítő rendelet 14. cikkében meghatározott mentességi rendszer szerint az importált kerékpáralkatrészeket „végfelhasználásra vonatkozó ellenőrzés” melletti engedélyezés keretében elektromos kerékpárok összeszerelésére lehet felhasználni. E cikk azonban csak a mentességben nem részesülő kerékpár-összeszerelőkre vonatkozik. Szükség van egy olyan eljárásra is, amely lehetővé teszi a mentességben részesülő uniós kerékpár-összeszerelők számára az elektromos kerékpárok összeszereléséhez szükséges alapvető kerékpáralkatrészek behozatalát.
                  
               
                     (7)
                  
                  
                     E tekintetben a Bizottság megjegyzi, hogy az uniós kerékpárpiac rendkívül dinamikus, és a mentességben részesülő kerékpár-összeszerelők elektromos és nem motoros kerékpárokat egyaránt gyártanak.
                  
               
                     (8)
                  
                  
                     Az elektromos kerékpárok összeszereléséhez használt alkatrészekre nem alkalmazandó a kiterjesztett dömpingellenes vám. Ennélfogva az elektromos kerékpárok összeszerelési műveleteire nem terjed ki a 71/97/EK rendelet hatálya. Az 512/2013/EU rendelet (11) preambulumbekezdése megerősíti, hogy az alapvető kerékpáralkatrészek elektromos kerékpárok összeszereléséhez való felhasználását nem tervezték a kerékpárokra kiterjesztett dömpingellenes vám hatálya alá vonni. Továbbá „a jelenlegi rendszer nem egyértelmű az elektromos segédmotorral felszerelt, oldalkocsis vagy oldalkocsi nélküli – időnként elektromos kerékpár vagy pedelec néven említett – kerékpárok összeszereléséhez felhasznált kerékpáralkatrészek behozatala tekintetében. A kész elektromos kerékpárokra és ebből következően az elektromos kerékpárok összeszereléséhez használt alkatrészekre nem alkalmazandó sem a dömpingellenes vám, sem a kiterjesztett dömpingellenes vám, azaz az elektromos kerékpárok összeszerelési műveleteire nem terjed ki a 71/97/EK rendelet hatálya. Ezért helyénvaló kiterjeszteni a „végfelhasználásra vonatkozó ellenőrzésről” szóló 14. cikk szerinti hatályos rendelkezéseket az elektromos kerékpárok összeszereléséhez való felhasználásra szánt kerékpáralkatrészekre. A „végfelhasználásra vonatkozó ellenőrzés” lehetővé teszi a nemzeti vámhatóságok számára, hogy nyomon kövessék a behozott alkatrészek végső felhasználását, azaz azt, hogy hagyományos vagy elektromos kerékpárok összeszereléséhez használják-e fel azokat.”
                  
               
                     (9)
                  
                  
                     A Bizottság – a mentességi rendszer működése során szerzett tapasztalatai alapján – szükségesnek tartja bizonyos módosítások bevezetését annak érdekében, hogy a mentességben részesülő kerékpár-összeszerelők számára megkönnyítse a mentességi rendszer működését.
                  
               
                     (10)
                  
                  
                     A mentességi rendszernek meg kellene határoznia a vonatkozó rendelkezéseket a kerékpároktól eltérő termékek – akár elektromosak, akár nem – összeszerelői, például bizonyos rollerek (6) tekintetében, amely esetben kerékpáralkatrészeket, például kerekeket, kerékvillákat és kormányszarvakat is fel lehet használni a gyártás során. Egyes rollerekre nem alkalmazandó sem a dömpingellenes vám, sem a kiterjesztett dömpingellenes vám, azaz a rollerek összeszerelési műveleteire nem terjed ki a kiterjesztő rendelet hatálya. Ezért helyénvaló a kerékpáralkatrészek felhasználásával készült egyéb termékek összeszereléséhez való felhasználásra szánt alkatrészek „végfelhasználásra vonatkozó ellenőrzése” céljából kiterjeszteni a mentesítő rendelet 14. cikke szerinti hatályos rendelkezéseket. A „végfelhasználásra vonatkozó ellenőrzéssel” kapcsolatos rendelkezések lehetővé teszik a nemzeti vámhatóságok számára, hogy nyomon kövessék a behozott alkatrészek végső felhasználását, azaz azt, hogy kerékpárok – akár elektromos, akár nem – vagy a kerékpároktól eltérő termékek – akár elektromos, akár nem – összeszereléséhez használják-e fel azokat.
                  
               
                     (11)
                  
                  
                     A mentességi rendszernek meg kell határoznia a kerékpáralkatrészek, például a fékrendszerek összeszerelőire vonatkozó rendelkezéseket is, amelyek esetében a kerékpáralkatrészeket, például a fékkarokat a fékrendszerek gyártása során is fel lehet használni. Szükségesnek tűnik, hogy a kerékpáralkatrészek összeszerelőire ugyanazok a szabályok vonatkozzanak, mint a teljes kerékpárok összeszerelőire, különös tekintettel a mentességet kapott feleknek a mentesítő rendelet 8. cikkében említett kötelezettségeire.
                  
               
                     (12)
                  
                  
                     Mindezek alapján és a jogbiztonság érdekében helyénvaló kiterjeszteni a mentesség hatályát a segédmotorral felszerelt kerékpároktól eltérő járművek összeszereléséhez használt alapvető kerékpáralkatrészek behozatalára. E célból a mentesítő rendelet 1. cikkét, 4. cikke (1) bekezdésének a) pontját, 8. cikke (1) bekezdésének b) pontját és 14. cikkének d) pontját ennek megfelelően módosítani kell.
                  
               
                     (13)
                  
                  
                     Ezenkívül az alapvető kerékpáralkatrészeket a mentességet kapott kerékpárgyártók értékesítés utáni szolgáltatások és garanciális igénybejelentés céljából anélkül szállíthatják ügyfeleiknek, hogy a kijátszásellenes vám hatálya alá tartoznának. E tekintetben a Bizottság úgy véli, hogy a mentességben részesülő alapvető kerékpáralkatrészek felhasználhatók értékesítés utáni szolgáltatásokhoz és garancianyújtáshoz. A mentesítő rendelet 14. cikkének c) pontjában meghatározott felső határ nem vonatkozik a mentességet kapott felek által szállított ilyen alkatrészekre. Hangsúlyozni kell azonban, hogy az ilyen célra szállított mennyiségeknek a mentesítő rendelet 8. cikkével összhangban észszerűnek és a mentességet kapott fél összeszerelési műveletével arányosnak kell lenniük, és nem áshatják alá a vámnak az alaprendelet 13. cikkének (2) bekezdése szerinti javító hatását.
                  
               
                     (14)
                  
                  
                     A megfelelő ügyintézés elvének megfelelően biztosítani kell, hogy a mentesítő rendelet e rendeletben előírt módosításai a lehető legrövidebb időn belül alkalmazandók legyenek valamennyi új és valamennyi folyamatban lévő vizsgálat során.
                  
               
                     (15)
                  
                  
                     A 88/97/EK rendeletet ennek megfelelően módosítani kell.
                  
               
                     (16)
                  
                  
                     Az e rendeletben előírt intézkedések összhangban állnak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A 88/97/EK rendelet a következőképpen módosul:
            
                        (1)
                     
                     
                        Az 1. cikkben az „összeszerelési művelet” fogalommeghatározása helyébe a következő szöveg lép:
                        „összeszerelési művelet”: olyan művelet, amelynek során alapvető kerékpáralkatrészeket vonnak be a kerékpárok összeszerelésébe vagy elkészítésébe, illetve kerékpáralkatrészek előállításába vagy összeszerelésébe.”
                     
                  
                        (2)
                     
                     
                        A 4. cikk (1) bekezdésének a) pontja helyébe a következő szöveg lép:
                        
                                    „a)
                                 
                                 
                                    bizonyítékot tartalmaz arra vonatkozóan, hogy a kérelmező a 14. cikk c) pontjában megállapított küszöb fölött használ fel alapvető kerékpáralkatrészeket kerékpárok vagy kerékpáralkatrészek előállításához vagy összeszereléséhez, vagy hogy erre vonatkozóan visszavonhatatlan szerződéses viszonyra lépett;”
                                 
                              
                  
                        (3)
                     
                     
                        A 8. cikk (1) bekezdésének b) pontja helyébe a következő szöveg lép:
                        
                                    „b)
                                 
                                 
                                    amennyiben alapvető kerékpáralkatrészek olyan szállítmányait fogadja, amelyeket a 2. cikk alapján mentesítettek a kiterjesztett vám alól, a fenti alkatrészeket fölhasználják az összeszerelési műveletei vagy egyéb termékek összeszerelése során, megsemmisítik, újra kiviszik, vagy másik mentességben részesülő félnek újból értékesítik.”
                                 
                              
                  
                        (4)
                     
                     
                        A 14. cikk d) pontja helyébe a következő szöveg lép:
                        
                                    „d)
                                 
                                 
                                    az alapvető kerékpáralkatrészeket elektromos segédmotorral felszerelt kerékpárok (TARIC-kiegészítő kód: 8835) vagy a kerékpártól eltérő járművek (akár elektromos segédmotorral, akár nem) összeszereléséhez használják fel (TARIC-kiegészítő kód: C549).”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Hatálybalépésétől kezdve valamennyi új és valamennyi folyamatban lévő vizsgálatra alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  HL L 16., 1997.1.18., 55. o.
         
         
            (3)  A Bizottság 88/97/EK rendelete (1997. január 20.) a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről (HL L 17., 1997.1.21., 17. o.).
         
            (4)  A Bizottság 512/2013/EU rendelete (2013. június 4.) a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló 88/97/EK rendelet módosításáról (HL L 152., 2013.6.5., 1. o.).
         
            (5)  A Bizottság (EU) 2019/1379 végrehajtási rendelete (2019. augusztus 28.) a Kínai Népköztársaságból származó kerékpárok behozatalára vonatkozó, az Indonéziában, Malajziában, Srí Lankán, Tunéziában, Kambodzsában, Pakisztánban és a Fülöp-szigeteken feladott, akár ezekből az országokból származóként, akár nem ilyenként bejelentett kerékpárok behozatalára is kiterjesztett végleges dömpingellenes vámnak az (EU) 2016/1036 rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 225., 2019.8.29., 1. o.).
         
            (6)  Vannak olyan rollerek, amelyek a kerékpár fogalommeghatározása alá tartoznak. Az ilyen rollerek összeszerelését a kerékpár-összeszerelőkre vonatkozó szabályok szabályozzák.